b'\n_START_ARTICLE_\nDen anden side (dokumentarfilm)\n_START_SECTION_\nHandling\n_START_PARAGRAPH_\nHan har netop rundet de 40 \xc3\xa5r og har l\xc3\xa6nge v\xc3\xa6ret et f\xc3\xa6nomen i dansk underholdning, - navnet er Anders Matthesen. Med samme r\xc3\xa5hed og \xc3\xa6rlighed som vi kender ham fra scenen, bliver vi for f\xc3\xb8rste gang inviteret med ind i hans private \xc3\xb8jeblikke og situationer. Vi m\xc3\xb8der en dedikeret kunstner, der konstant arbejder p\xc3\xa5 at forblive original og pr\xc3\xa6stere noget, der er bedre end sidst. Vi m\xc3\xb8der ogs\xc3\xa5 en mand, som l\xc3\xb8ber ind i en krise med stress og usikkerhed, der f\xc3\xa5r ham til at overveje om han skal forts\xc3\xa6tte karrieren. Filmen er en h\xc3\xa6sbl\xc3\xa6sende fire \xc3\xa5r lang rejse med Anders Matthesen gennem kaos, succes, tvivl og grin, - en \xc3\xa6rlig fort\xc3\xa6lling om et multitalent.'